Ondrej Sliacky

Ondrej Sliacky (pseudonym: Ján Donoval; * 30. júl 1941, Banská Bystrica-Podlavice) je slovenský spisovateľ, literárny vedec, publicista, redaktor, šéfredaktor.

 Životopis 
Študoval na Pedagogickej škole v Lučenci, 19591964 slovenčinu a históriu na Filozofickej fakulte Univerzity Komenského v Bratislave. Pôsobil ako redaktor týždenníka Kultúrny život, od 1970 redaktor vo vydavateľstve Mladé letá (redaktor v Zlatom máji a v Slniečku), od 1990 šéfredaktor časopisu Slniečko, od 1993 aj šéfredaktor revue o umení pre deti a mládež Bibiana, je profesorom na Pedagogickej fakulte UK v Bratislave a na Univerzite sv. Cyrila a Metoda v Trnave.

V literárno-vednej oblasti sa postupne vyhraňoval ako historik literatúry pre deti a mládež. Knižne debutoval prácou Bibliografia slovenskej literatúry pre deti a mládež 19451964 (1965). Literárnohistorický zreteľ uplatnil v antológiách poézie pre deti, je zostavovateľom Slovníka slovenských spisovateľov pre deti a mládež (1970; 2., rozšírené vydanie 1979). V ďalších literárnohistorických monografiách preskúmal začiatky beletristickej tvorby pre deti na Slovensku. Autor poviedkových kníh pre mládež, zostavovateľ antológie povstaleckých básnikov, prerozprával viaceré texty ľudovej slovesnosti, biblické a antické príbehy. Napísal rozhlasové a televízne hry, životopisné hry o Ľ. Podjavorinskej, J.G. Tajovskom, a J. Murgašovi a rad literárnych adaptácií. S E. Gindlom napísal rozhlasovú hru, ktorú neskôr upravil na úspešný televízny film z horolezeckého prostredia Himalájí. V roku 1996 získal cenu Trojruža.

 Ocenenia 
 niekoľko cien vydavateľstva Mladé letá
 Cena Trojruža, 1996Oceňovaný spisovateľ a literárny vedec Ondrej Sliacky jubiluje, teraz.sk
 Pocta Pavla Dobšinského, udelená ministrom kultúry Slovenskej republiky, 1995.
 Cenu ministra kultúry SR za rok 2012, za celoživotnú tvorbu pre deti a výnimočný prínos do literárno-vednej činnosti v oblasti literatúry pre deti a mládež, apríl 2013.

 Dielo 
Bibliografia slovenskej literatúry pre deti a mládež 1945-64 (1965)
 Ako dočiahnuť slnko (1968)
 Bibliografia slovenskej literatúry pre deti a mládež 1918-1944 (1970)
 Slovník slovenských spisovateľov pre deti a mládež (1970, 2009)
 Krásna modrá mušľa (1972)
 Literatúra pre deti a mládež v národnom obrodení (1973)
 Dejiny slovenskej literatúry pre deti a mládež do roku 1945 (1970; 2., rozšírené vydanie 1990)
 Odpusťte, mamička (1974)
 Altamíra (1976)
 Bibliografia slovenskej literatúry pre deti a mládež 1778-1917 (1977)
 Tridsať rokov slovenskej socialistickej literatúry pre deti a mládež (1977)
 Krásna modrá mušľa (1977)
 Vynes na horu svoj hrob (1977)
 Šamajov memoriál (1978)
 Na koľajniciach (1979)
 Červená lentilka (1979)
 Priateľstvo (1979)
 Zlatá muzika - Antológia slovenskej poézie pre deti, zostavil Ondrej Sliacky, ilust. Maja Dusíková, Mladé letá, 1980Zlatá muzika Antológia slovenskej poézie pre deti, mestskakniznicabojnice.skZlatá muzika : antológia slovenskej poézie pre deti, worldcat.org
 S pravidelným odletom (1980)
 O zakliatej žabe (1981)
 Papraďový kvet (1981)
 Ako išiel vlčko do sveta (1981)
 Pod klobúkom zlatý vtáčik (1983)
 Šľachetný človek (1984)
 Sen o spravodlivosti (1985)
 Detstvo toho času (1986)
 Ľudmilka (1987)
 Tá tajovská voda mútna 1-3 (1988)
 Ezop a líška (1988)
 Tri ohnivé kone (1990)
 Jezuliato (1990)
 Reverend (1991)
 Zlatá panna (1993)
 Život a dielo Augustína Horislava Škultétyho (1994)
 Adam a Eva (1994)
 Herakles (1996)
 Biblia pre deti a mládež - Čítanie zo Starého zákona (1996)
 Biblia pre deti a mládež - Čítanie z Nového zákona (1998), D & D Studio, ISBN 80967622016.
 Ezopské bájky (23 prerozprávaných bájok v slovenskej a anglickej verzii, 2002)
 Tvorba Kláry Jarunkovej (2002)
 Literárne dielo Jaroslavy Blažkovej (2004)
 Slovenské obrázkové povesti (2005)
 Dejiny slovenskej literatúry pre deti a mládež do roku 1960 (2007, 2013 - doplnené vydanie)
 Pámodaj šťastia, lavička (kniha o Pavlovi Dobšinskom, 2008)
 Hovoriaci vtáčik, podtitul: nielen pre deti, (2008), Vydavateľstvo Matice slovenskej, ilustrácie: Bystrík Vančo, ISBN 80-8920-877-7Hovoriaci vtáčik - Ondrej Sliacky - 31 klenotov, recenzia, litcentrum.sk
 Braček jelenček (2008)
 Zakliata hora (2009)
 Hodnoty súčasnej slovenskej literatúry pre deti a mládež, (2012), Literárne informačné centrum, ISBN 9788081190674.
 Maľovaná písanka, (2012), Matica Slovenská, ISBN 978-80-8128-059-7.
 Divy Slovenska nielen pre deti alebo vlastiveda ako lusk (2013), Matica Slovenská, ISBN 978-80-8128-078-8.
 Slovenské obrázkové povesti Ondreja Sliackeho a Mariána Čapku, (2014), Matica Slovenská.
 Divy Slovenska II, podtitul: nielen pre deti, (2015), Matica Slovenská, ISBN 978-80-8115-224-5. 
 Pavel Dobšínský - život s rozprávkou, (2016), Dajama, ISBN 978-80-8136-057-2.
 Povesti a príbehy z medenej Bystrice a okolia (2017)
 Rozprávky nad zlato. Z pokladu Pavla Dobšinského, (2018), Matica Slovenská, ISBN 978-80-8115-267-2.
 Turecká studnička (2019)
 Najkrajšie slovenské povesti (2021)
 Revúcke guľky (kniha o prvom slovenskom gymnáziu v Revúcej, 2022)

 Články 
 O zošľachťovaní detskej dušičky. Pred 90 rokmi začal v Matici slovenskej vychádzať najobľúbenejší časopis slovenských detí, časopis Slovenské pohľady č. 6/2018O zošľachťovaní detskej dušičky., matica.sk

 Literatúra 
 Slovenský literárny kalendár
 Výberová personálna bibliografia Ondrej Sliacky, Zostavili: Mgr. Antonia Bartošová, Mgr. Katarína Janečková, Akademická knižnica PdF UK vBratislave, 2016.

 Referencie 

 Zdroj 


 Externé odkazy 

 Databazeknih.cz
 Sliacky: Dobšinský je mojou celoživotnou láskou, rozhovor, zurnal.pravda.sk

Kategória:Osobnosti z Banskej Bystrice
Kategória:Slovenskí publicisti
Kategória:Slovenskí spisovatelia
Kategória:Slovenskí redaktori
Kategória:Šéfredaktori periodík na Slovensku
Kategória:Vyučujúci na Univerzite sv. Cyrila a Metoda v Trnave
Kategória:Vyučujúci na Pedagogickej fakulte Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave